Cecilie Høigård

Cecilie Høigård (født 1943) er en norsk kriminolog og tidligere professor ved Institutt for kriminologi og rettssosiologi ved Det juridiske fakultet (UiO), Universitetet i Oslo. Hun har særlig forsket på miljøet av rusmiddelmisbrukere, prostituerte og taggere i Oslo.

 Liv og virke 
Hun er oppvokst på Tåsen i Oslo. Hennes mor, Elfrida Høigård (1906–1984), var lærer ved Sagene skole og datter av storskytteren Mathias Glomnes (1869–1956). Høigårds far, Einar Høigård (1907–1943), tok sitt liv i tysk fangenskap en måned før hun ble født.Apollon Cecilie Høigård: Gatefolkets professor Hun var den første i Norge til å ta magistergraden på Institutt for kriminologi og rettssosiologi i 1971, og ble utnevnt til professor i kriminologi i 1988. I 1970-årene kartla hun sammen med kollega Liv Finstad kvinner i prostitusjonsmiljøet i Oslo, noe som resulterte i flere bøker som til slutt dannet grunnlag for spillefilmen Hard asfalt fra 1982.

Fra 1980-årene har Høigård undersøkt graffitimiljøet i Oslo gjennom kriminalstatistikk, pressedekning og politiske debatter. Hun utga i 2002 boka Gategallerier. Ifølge Høigård er «Utviklingen av graffitikontrollen er et lærestykke i hvordan utstøting og kriminalitet kan skapes»Øyvind Holen Kampen om bybildet 20.11.2009 Hun hadde rollen som seg selv i filmen Streker som samfunnet hater (2005).IMDb: Streker som samfunnet hater

Hun mottok Prisen for god forskningsformidling ved Universitetet i Oslo i 2004 begrunnet av juryen med at hun var en «usedvanlig allsidig forskningsformidler»

 Bibliografi 
 Straff og rett (2006). Med Liv Finstad
 Gategallerier (2002). Om graffiti 
 Kriminologi (1996). Red. med Finstad
 Kriminalitet og straff i tall og tekst (1988). Med danske Flemming Balvig 
 Kvinners skyld (1983). Red. med danske Annika Snare
 Bakgater. Om prostitusjon, penger og kjærlighet (1986, 1993). Med Liv Finstad
 Hard Asfalt (1982). Med Ida Halvorsen (pseudonym)  Liv Finstad
 Arbeidsløs Oslo-ungdom, fattigdom i en velstandskommune (1977)

 Referanser 

 Eksterne lenker  


  ved Universitetet i Oslo

Kategori:Professorer ved Universitetet i Oslo
Kategori:Norske professorer i kriminologi
Kategori:Mottakere av Universitetet i Oslos formidlingspris
Kategori:Norske kvinnesaksforkjempere
Kategori:Personer fra Lom kommune
Kategori:Alumni fra Universitetet i Oslo